Document ID: 32011R0120

UREDBA KOMISIJE (EU) št. 120/2011
z dne 11. februarja 2011
o določitvi referenčnih cen za nekatere ribiške proizvode za ribolovno leto 2011
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1) ter zlasti člena 29(1) in (5) Uredbe,
ob upoštevanju naslednjega:
(1)
V Uredbi (ES) št. 104/2000 je določeno, da se referenčne cene, ki veljajo za Unijo, lahko vsako leto glede na kategorijo proizvoda določijo za proizvode, za katere velja tarifna opustitev v skladu s členom 28(1). Enako velja za proizvode, ki morajo biti v skladu z referenčno ceno, ker zanje veljajo zavezujoče tarifno znižanje v skladu s STO ali kakšne druge preferencialne ureditve.
(2)
V skladu s členom 29(3)(a) Uredbe (ES) št. 104/2000 so referenčne cene za proizvode iz delov A in B Priloge I k navedeni uredbi enake odtegnitvenim cenam, določenim v skladu s členom 20(1) navedene uredbe.
(3)
Odtegnitvene cene Unije za zadevne proizvode so za ribolovno leto 2011 določene v Uredbi Komisije (EU) št. 122/2011 (2).
(4)
V skladu s členom 29(3)(d) Uredbe (ES) št. 104/2000 se referenčne cene za proizvode, ki niso navedene v prilogah I in II k navedeni uredbi, določijo predvsem na podlagi ponderiranega povprečja carinskih vrednosti, evidentiranih na uvoznih trgih ali v uvoznih pristaniščih v zadnjih treh letih pred datumom, na katerega je bila določena referenčna cena.
(5)
Referenčnih cen ni treba določiti za tiste proizvode, ki izpolnjujejo merila iz člena 29(1) Uredbe (ES) št. 104/2000 in se v neznatnih količinah uvažajo iz tretjih držav.
(6)
Da bi v letu 2011 omogočili hitro uporabo referenčnih cen, mora ta uredba začeti veljati dan po objavi v Uradnem listu Evropske unije.
(7)
Ukrepi, predvideni s to uredbo, so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Referenčne cene za ribolovno leto 2011 za ribiške proizvode, kot so opredeljeni v členu 29 Uredbe (ES) št. 104/2000, so določene v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. februarja 2011

Labels: 2
6